संत कालूजी महाराज के निशान समाधि स्थल पहुंचे
पिपल्याबुजुर्ग | संत कालूजी महाराज के निशान जयकारों के साथ शुक्रवार को गांव से समाधि स्थल पहुंचे। ग्रामीणों ने पुष्पमालाओं से निशानों का स्वागत किया। शाम को आतिशबाजी के साथ निशान चढ़ाए गए। दोपहर में किसान सम्मेलन हुआ। अध्यक्षता जनपद अध्यक्ष आशा वर्मा ने की। मंच पर भाजपा करही मंडल अध्यक्ष मनोहर पाटीदार, रामेश्वर पाटीदार, रतनसिंग पटेल, चैनसिंह मंडलोई थे। स्वागत भाषण जनपद सदस्य अनिल वर्मा ने दिया। पूर्व सरपंच इंदरमल जैन, पर्वतसिंग सोलंकी, जयप्रकाश जाट, विनोद सोनतले आदि ने संबोधित किया। सरपंच कलाबाई चौहान व ग्रामीणों ने अतिथियों का स्वागत किया। सम्मेलन के बाद पशु मेले में डॉक्टरों द्वारा चयिनत पशु मालिकों को पुरस्कार बांटे। आभार मेला समिति सचिव देवराम रेसवाल ने माना।
परिचय सम्मेलन आज
नांद्रा | जायसवाल समाज चेरिटेबल ट्रस्ट इंदौर द्वारा शनिवार 11 बजे युवक-युवती परिचय सम्मेलन अभय खेल प्रशाल में होगा। तहसील उपाध्यक्ष जितेंद्र वर्मा ने बताया नवीन कार्यकारिणी का शपथ विधि समारोह भी होगा। युवक-युवतियों की परिचय पुस्तिका का प्रकाशन होगा। कलाल समाज के तहसील अध्यक्ष गणेश मालवीय, ज्ञानचंद्र मालवीया, सचिव मुकेश मालवीया ने सम्मेलन को सफल बनाने का आव्हान किया।
मंडी से मिर्च चोरी
बेड़िया | कृषि उपज मंडी से गुरुवार रात फिर मिर्च चोरी हो गई। अज्ञात बदमाश दो क्विंटल मिर्च चुरा ले गया। व्यापारी सुनील पटवारिया ने बताया करीब 20 हजार का नुकसान हुआ है। व्यापारी ने मंडी प्रबंधन व पुलिस चौकी पर सूचना दी।
hin_Deva hin_Deva hin_Deva hin_Deva hin_Deva hin_Deva